► Суфый туғанлыҡтары бер ваҡытта ла ниндәйҙер айырымланған секта рәүешендә булмаған. XI быуатта, күренекле суфый остазы әл Ғаззали заманында, суфыйсылыҡ мосолман донъяһында киң таралып китә. Ә XIII быуатта ғәрәп хәлифәте тарҡалғас, суфый туғанлыҡтары донъяла Ислам берлеген һаҡлап алып ҡалыусы берҙән-бер көс була. Урта Азияла, Кавказда, Волга буйында, Уралда Ислам динен таратыусы тәүге миссионерҙар шул уҡ суфыйҙар булыуын оноторға ярамай.